《游佛堂》
元代·金涓

石田级级黍离离，野外招提野趣宜。山色万重青有待，槿花一树白无私。

得时豪杰誇身健，老去飘零仗佛慈。课罢出郊时极目，不堪人事苦吟诗。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。